**ELŐTERJESZTÉS**

**A Gazdasági és Városstratégiai Bizottság 2016. február 22-i ülésére**

**Javaslat**

**a Szent Márton terv megvalósításához szükséges támogatási szerződés jóváhagyására**

Tájékoztatom a Tisztelt Bizottságot, hogy a Közgyűlés jóváhagyta a Szent Márton Tervhez kapcsolódó beruházási programokat, amelyre a 2,5 milliárd forint összegű fedezetetaz 1857/2015. (IX. 30.) Korm. határozat biztosítja.

A Közgyűlés a Szent Márton Tervvel összefüggésben az alábbi beruházási programokat hagyta jóvá:

1. a Savaria Múzeum homlokzatának és a Múzeumkert felújítása,
2. a Smidt Múzeum bővítése,
3. a Berzsenyi tér és környezete felújítása,
4. a Szent Márton templom előtti tér felújítása,
5. a Romkert sétány kialakítása.

A Belügyminisztériummal történt egyeztetés alapján elkészült a támogatási szerződés, és a megkötésének alapját képező – a 1857/2015. (XI.30.) Korm. határozatban támogatott feladatellátás megvalósításához szükséges – adatlap, amelyeket a Tisztelt Bizottság elé terjesztek jóváhagyásra.

Tájékoztatom a Tisztelt Bizottságot, hogy képviselői felvetésre felmerült a tervezett Szépkorúak Parkjának Szent Márton terv keretében történő megépítése. Javaslom, hogy erről az indítványról azt követően döntsön a Bizottság, amikor a közgyűlés által már jóváhagyott beruházások költségei teljeskörűen ismertté váltak.

A támogatási szerződés és az adatlap az előterjesztés mellékletét képezi.

A fentiekre tekintettel kérem a Tisztelt Bizottságot, hogy az előterjesztést megtárgyalni, és a határozati javaslatban foglaltak szerint dönteni szíveskedjék.

**Szombathely, 2016. február 19.**

 **/: Dr. Puskás Tivadar :/**

**Határozati javaslat**

**…./2016. (II.22.) GVB határozat**

A Gazdasági és Városstratégiai Bizottság – a Közgyűlés 425/2015.(XII.10.) Kgy. sz. határozatának 3. pontjában kapott felhatalmazás alapján -a Szent Márton Terv megvalósításához kapcsolódó támogatási szerződést és adatlapját jóváhagyja, egyúttal felhatalmazza a polgármestert az adatlap, a támogatási szerződés és annak további mellékleteinek aláírására.

**Felelős**: Dr. Puskás Tivadar polgármester

 Illés Károly alpolgármester

 Molnár Miklós alpolgármester

 Dr. Károlyi Ákos jegyző

 (végrehajtásért felelős:

 Szakály Szabolcs, a Városfejlesztési Kabinet vezetője

Lakézi Gábor, a Városüzemeltetési Osztály vezetője)

**Határidő:** azonnal